**CENU APTAUJAS**

**NOLIKUMS**

**“Masīvkoka mēbeļu izgatavošana, piegāde un uzstādīšana”**

**identifikācijas numurs BAP/2-1/2025/37**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

**2. Iepirkuma priekšmets**

Dārza galdu ar šindeļa jumtiņu izgatavošana, piegāde un uzstādīšana Vecsaules pagasta Ozolainē un galdu ar soliem izgatavošana, piegāde un uzstādīšana Bauskā “Ķirbaksalā” saskaņā ar Tehnisko specifikāciju (Nolikuma 1.pielikums).

1. **Identifikācijas numurs**: **BAP/2-1/2025/37**
2. **Kontaktpersona**
	1. Par cenu aptaujas noteikumiem: Bauskas apvienības pārvaldes vadītājas vietniece Dace Šķiliņa, e-pasts dace.skilina@bauskasnovads.lv , tālr. +371 27234030.
	2. Par tehnisko specifikāciju

|  |  |  |
| --- | --- | --- |
| Nr. p.k. | Teritorijas nosaukums | Kontaktpersona, tālrunis |
| 1. | Bauska | Nodaļas vadītājs Gatis Pauniņš, T: 27879715 |
| 2. | Vecsaules pagasts | Nodaļas vadītāja Sandra Siliņa-Aleksejeva, T.26550795 |

1. **Piedāvājumu iesniegšanas vieta, datums un laiks:**
	1. Iepirkuma priekšmets netiek dalīts daļās. Pretendentam piedāvājumu jāiesniedz par visu Tehniskajā specifikācijā norādīto apjomu.
	2. Nedrīkst iesniegt piedāvājumu variantus. Piedāvājumu variantu iesniegšana ir par pamatu pretendenta piedāvājuma noraidīšanai;
	3. Pretendents savu piedāvājumu iesniedz elektroniski līdz 2025. gada 25.aprīlim plkst. 12:00, nosūtot uz e-pasta adresi: bauska.parvalde@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai.
2. **Līguma nosacījumi**
	1. Līguma izpildes laiks: saskaņā ar Tehnisko specifikāciju.
	2. **Plānotā līgumcena: 4777 EUR bez PVN.**
	3. Apmaksa: Maksājumi tiek veikti pa daļām, attiecīgi par katru piegādāto Preču partiju (Bauskas pilsēta, Vecsaules pagasts), pamatojoties uz Pušu parakstītu Pieņemšanas-Nodošanas aktu, 10 (desmit) darba dienu laikā pēc strukturēta elektroniskā rēķina saņemšanas, pārskaitot naudu Izpildītāja norādītajā bankas kontā.
3. **Prasības pretendentam**
	1. Iepirkumā var piedalīties fiziskas, juridiskas personas un personu grupa, kas piedāvā veikt tehniskajā specifikācijā norādītām prasībām atbilstošu piegādi.
	2. Pretendentam jābūt reģistrētam atbilstoši valsts normatīvo aktu prasībām.
4. **Iesniedzamie dokumenti**
	1. Finanšu piedāvājums, atbilstoši Nolikuma 2.pielikumam
	2. Pieteikums, atbilstoši Nolikuma 3.pielikumam

**9. Piedāvājuma izvēles kritērijs**

* 1. Piedāvājums ar zemāko cenu, kas pilnībā atbilst Cenu aptaujas noteikumiem (gadījumā, ja tiks nolemts piešķirt līguma slēgšanas tiesības).
	2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
	3. Ja tiks saņemti vairāki cenu piedāvājumi par vienādu summu, lemjot par līguma slēgšanas tiesību piešķiršanu tiks ņemts vērā Piedāvājumā norādītais garantijas laiks (līguma slēgšanas tiesības tiks piešķirtas piedāvājumam ar garāku preces garantijas laiku) Ja piedāvātais garantijas laiks būs līdzvērtīgs, līguma slēgšanas tiesības tiks piešķirtas pretendentam, kura preces piegādes termiņš ir īsāks.
1. **Informācija par līgumu**
	1. Pasūtītājs slēdz līgumu ar izraudzīto pretendentu.
	2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
	3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
	4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis piedāvājumu ar zemāko cenu.

Bauskas novada pašvaldības iestādes

“Bauskas apvienības pārvalde” vadītāja L.Vasiļauska